Hej YouSee, 

Jeg havde godt nok læst, at I skulle have mindre god kundeservice, men det jeg har været ude for den sidste 1,5 måned har godt nok overgået mine forventninger. 

1. Jeg bestiller bredbånd + TV til min nye adresse efter en oplyst dato, hvor jeg flytter ind. Af en eller anden årsag, misforstår I dette. Dette resulterer i, at I ikke leverer min kortlæser inden for den aftale tidsramme. Dette var tilbage i starten af oktober. 

2. Jeg kunne ikke få lov til at vælge mine fritvalgskanaler, hvilket jeg gjorde jer pænt opmærksom på, som var grundet en teknisk fejl (det tog jer 1 uge at svare tilbage på dette). Efter I fik rettet dette, kunne jeg vælge fritvalgskanaler, som jeg kunne streame kort efter. I forsøget på at få en kortlæser leveret ringede jeg ind til jer, hvor jeg fik at vide, at kortlæseren ville blive leveret d. 24 oktober. Jeg var hjemme hele dagen, men ingen ringede på døren.
Kort efter fandt jeg ud af, at jeres medarbejder i telefonen (som var den første ud af de 3, jeg havde snakket med, som ikke glemte at viderestille mig) havde formået at slette mit TV-abonnement i processen, så jeg ikke længere havde nogle kanaler overhovedet. Hvordan det sidste er sket, begriber jeg stadig ikke. 
- Jeg fik selvfølgelig lov til at betale for jeres fejl, da det kostede mig en oprettelse mere at få tilsendt et kort (som jeg stadig ikke har modtaget eller fået besked om). 

3. I min genoprettelse af abonnementen kunne jeg heller ikke få lov til at vælge fritvalgskanaler selv, så jeg blev nødt til at ringe ind til jer og få en teknisk medarbejder til at gøre det. Han oplyste dog ikke om, at han kun havde valgt 18 kanaler frem for 20, hvilket er pudsigt, eftersom jeg får lov til at betale for 20....

4. For 2 uger siden var jeg så nede i jeres butik i Fisketorvet og høre en medarbejder om disse problemer og endnu et problem med en regning (I havde solgt mig et kampagneprodukt, hvor jeg så bare ikke fik den rigtige pris...). 
Regningerne skulle så blive modregnet næste gang - håber jeg. 
Jeg bad medarbejderen om at bestille en kortlæser hjem til butikken, da I åbenbart har svært ved at levere inden for aftale tidspunkter. Jeg har stadig ikke hørt fra den butik om kortlæseren, så jeg tror måske, at jeg aldrig får den...

5. I dag ville jeg, trods manglende kortlæser, se noget TV (på min computer). Nu står der så, at jeg ikke længere har et TV-abonnement, så jeg kan heller ikke engang streame på min computer længere. Jeg ved ikke, hvorfor I har fjernet det, da jeg ikke har bedt om at få annulleret mit abonnement, men det er jo sket før, så enten vil I bare få mig til at betale for endnu en oprettelse eller også er jeres IT-system meget dårligt. Jeg har trods alt betalt for produktet frem til 31. december....

Jeg vil egentlig bare gerne have mit TV-abonnement til at køre, men det virker som en kæmpe opgave for jer at få det til at fungere og rent faktisk lytte til ens bestillinger, og overholde de aftaler, man indgår med jer. Det har været en meget dårlig oplevelse at være kunde hos jer, og hvis jeg ikke bliver kompenseret for alle problemerne i den sidste 1,5 måned, så vil jeg finde en anden udbyder. 

Jeg ser frem til at høre fra jer. 

BH
Thomas